als_Latn dik_Latn sag_Latn
Samir Ujkani, portieri i përfqësueses shqiptare ka vendosur t’i thotë “jo” Shqipërisë dhe t’I bashkëngjitet Kosovës. Ky, në pamje të parë duket një vendim qartësisht i logjikshëm, i pranueshëm dhe i pakontestueshëm. Ujkani presupozohet të ndihet kosovar dhe të ndihmojë shtetin e ri të Kosovës që të afirmohet nga pikëpamja sportive. Në një logjikë të ftohtë, shembullin e Ujkanit duhet ta ndjekin të gjithë kosovarët. Por çfarë ndodh? Samir Ujkani të luajturit me Kosovën nuk e konsideron një ndjenjë qytetarie ndaj shtetit më të ri europian. Jo, portieri i cili mbrojti rregullisht portën e Shqipërisë për tre vite e konsideron një largim nga Shqipëria. Për disa arsye, të cilat ai nuk i tha kurrë dhe luajti me tezën “Duka” duke ia deleguar përgjegjësinë e së vërtetës presidentit të FSHF-së, që nga ana tjetër e ngrinte në kult, duke i thënë gjithë publikut që po të mos ishte për të, ai ndoshta nuk do të ishte fare kuqezi. Të shkruash në vetën e parë njëjës nuk është e hijshme, por duke qenë se kam qenë dëshmitar që nga dita e parë e mbërritjes së Ujkanit në përfaqësuese, e duke qenë madje shumë pranë grumbullimeve si i dërguar në mënyrë
sistematike nga gazeta, disa të vërteta duhen thënë. Ujkani është thirrur në përfaqësuese si një investim i rëndësishëm për të ardhmen. Ai u thirr fillimisht në skuadrën Under-21 teksa luante me të rinjtë e Anderlehtit, ndërkohë që pas disa ndeshjesh, ku dhe ai vetë luajti shumë mirë, sidomos ndaj Italisë të së njëjtës moshë ai përfitoi një kontratë në futbollin italian. Shqipëria asokohe kishte dy portierë, Beqaj dhe Hidi, por nëse i dyti u flak tutje për 2-3 gabime, Beqaj here pas here ishte i gatshëm t’i hapte “krahun” Ujkanit në mënyrë që dalëngadalë Shqipëria të kishte një portier të së ardhmes, pas Strakoshës dhe Arjanit. Ujkani në përfaqësuese është një histori e pastër dështimi nga pikëpamja sportive. Në 2-3 vitet që ai mbrojti portën kuqezi, gaboi aq shpesh, sa i hoqi Shqipërisë një numër të madh pikësh, e madje kompromentoi ndeshje të tëra e rezultate finale, me pasiguritë, daljet, gabimet dhe deri në gafa. Megjithatë, politika e ndjekur nga FSHF vazhdonte t’i besonte pavarësisht se u ndryshuan dhe trajnerët. Gjithkush kishte besim se një ditë ai do të rritej dhe të paktën do të ishte i njëjti që sillej dhe në klubet që luante. Kjo nuk ndodhi kurrë. Ujkani ka një të vërtetë në atë që thotë. Presidenti Duka gjithnjë ka pasur simpati për Ujkanin dhe shpesh edhe mediatikisht ka besuar ndjeshëm se do të jetë pasardhësi i portës. Nga ana tjetër, Ujkani gjithnjë në grumbullime ka qenë I “mbrojtur”. Kapiteni Cana në mënyrë sistematike ka ndikuar që ai të jetë në “valle” dhe influenca e kapitenit dihet që është e rëndësishme në çdo skuadër, jo vetëm te Shqipëria. Kësisoj Samiri, një nga portierët më të dobët që kanë mbrojtur portën e Shqipërisë, ka qenë një i llastuar deri në përkëdhelje, një nga ata që është besuar gjithnjë se do të vijë një ditë dhe do të merrte përsipër përgjegjësinë dhe do sjellë së paku sa gjysma e paraardhësve. Kjo ditë nuk erdhi kurrë, dhe Berisha, tanimë portier i Lacios mori shanset e tij, jo sepse kish “një fytyrë më të bukur”, por sepse De Biazi pasi provoi Ujkanin në 3 ndeshjet e para kuptoi se Shqipëria ndoshta kishte nevojë për një portier më të aftë. Berisha deri tani ka qenë një sukses dhe qartësisht Ujkani u spostua në pankinë. Ujkani sot trumpeton se ndaj tij ka pasur një klan që ka punuar kundër, por më besoni, nëse ka pasur një klan ndaj tij, ka qenë gjithnjë një i tillë që ka punuar “pro”. Shehi e Hidi kanë qenë viktima pikërisht të përkëdheljes deri në tepri që i është bërë Ujkanit.
Gafat e Ujkanit
Viti 2009
Shqipëri-Bjelloru si 1-2
Vjen si përforcim në skuadrën Under-21 nga skuadra Kombëtare, por bën dy gafa të pabesueshme dhe që në pjesën e parë ndëshkohemi me 2 gola disavantanzh. Shqipëri-Dan imarkë 1-1 Dalje e frikshme e gabuar në zonë dhe Bendter dërgon topin me lehtësi në rrjetë. Një gol krejtësisht i evitueshëm.
Viti 2011
Shqipëri-Francë 1-2
Gol absurd i pësuar nga Ujkani vetëm 10 minuta pasi kishte nisur ndeshja. Benzema godet në hyrje të zonës pa asnjë pretendim dhe portierit i kalon topi mes duarve në mënyrë amatoreske.
Luksemburg -Shqipëri 2-1
Goli i dytë pësohet turprshëm nga portieri i përfaqësueses. Ai I ktheu shpinën kundërshtarit duke u trembur e madje topi i ikën nga duart.
Francë-Shqipëri 3-0
Goli i parë dhe i tretë faj ekskluziv i Ujkanit. I habit të gjithë në rastin e golit të dytë të Rami, teksa e pëson golin pikërisht në krahun e tij të portës.
Shqipëri-Rumani 1-1
Topi është përpara duarve të tij pas një goditje këndi të rumunëve, por ai nuk e prek fare dhe e lë të lire sulmuesin kundërshtar të shënojë golin e barazimit.
Viti 2012
Shqipëri-Islandë 1-2
Të dy golat janë për fat të tij. Tek goli i parë i pësuar top i kalon mes këmbëve dhe ai i hutuar futet me gjithë top në portë. Në rastin e golit të dytë nuk vendos as veten e as murin ashtu si duhet. Që atë ditë nuk luan më në Kombëtare.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn nno_Latn als_Latn